**Okruhy úloh na prijímacie skúšky z predmetu slovenský jazyk a literatúra**

Písomný test zo SJL obsahuje 3 ukážky (umelecký text a vecný text) a 30 úloh. Formulácia úloh je v súlade s Inovovaným štátnym vzdelávacím programom pre 2. stupeň základnej školy.

**Úlohy v ukážkach sú zamerané na:**

* **čítanie s porozumením**

Z ukážky č.2 vyplýva, že

A/ Zuza nesúhlasí so sobášom Aničky a Miška.

B/ Jano chce, aby mladí im chodili pomáhať pri prácach.

C/ Miško po sobáši nechce ísť bývať k Aničke.

D/ Jano a Zuza nesúhlasia so sobášom.

Ktoré tvrdenie vyplýva z ukážky?

1. Kráľ vyhnal dcéru preto, lebo nemal rád soľ.
2. Kráľ vyhnal dcéru preto, lebo ho nemala rada.
3. Kráľ veril, že keď sa mu dcéra vráti, jedlá v kráľovstve budú chutné.
4. Kráľ považoval soľ za nedôstojný dôkaz dcérinej lásky.
* **teóriu literatúry**

Z obsahu ľudovej piesne vyplýva, že ju môžeme zaradiť medzi:

A/ ľúbostné piesne.

B/ detské piesne.

C/ zbojnícke piesne.

D/ koledy.

Spočítajte, koľko replík má postava Miša v ukážke.

Ktorá z týchto možností je správna?

1. Literárny žáner, v ktorom víťazí dobro nad zlom, je povesť.
2. Literárny žáner, v ktorom víťazí dobro nad zlom, je balada.
3. Literárny žáner, v ktorom víťazí dobro nad zlom, je rozprávka.
4. Literárny žáner, v ktorom víťazí dobro nad zlom, je poviedka.
* **zvukovú rovinu**

Koľko spoluhlások sa nachádza v slove *kráľovstiev*?

 A/ 10 B/ 5 C/ 9 D/ 7

Určte melódiu viet*: Počuješ ma? Kde si bola?*

A/ klesavá, klesavá

B/ stúpavá, klesavá

C/ klesavá, stúpavá

D/ stúpavá, stúpavá

* **lexikálnu/významovú rovinu**

Slovo **rúčka** patrí medzi:

1. neutrálne slová.
2. knižné slová.
3. citovo zafarbené slová.
4. poetizmy.

Zo slovného spojenia **škola, v ktorej získavame vodičský preukaz** utvorte zložené slovo.

* **morfologickú/tvarovú rovinu**

Utvorte 1. pád množného čísla podstatného mena ***valaška.***

Určte vzor podstatného mena ***bača****.*

Napíšte, ktorý neohybný slovný druh chýba vo vete: *Fuj, ako si mi to len včera mohol urobiť?*

* **syntaktickú/skladobnú rovinu**

V ktorej možnosti je správne určená veta?*Ani najímať nebudete musieť!*

A/ dvojčlenná, oznamovacia veta

B/ jednočlenná, želacia veta

C/ dvojčlenná, rozkazovacia veta

D/ jednočlenná, rozkazovacia veta

Koľko jednoduchých viet obsahuje posledné súvetie?

 A/ 3 B/ 4 C/ 5 D/ 6

Z vety - *Román zobrazuje široký okruh života.* - vypíšte prisudzovací sklad.

* **sloh**

Do akého jazykového štýlu patrí text ukážky?

Ktorý zo slohových postupov prevláda v ukážke?

A/ rozprávací

B/ informačný

C/ výkladový

D/ opisný